STOŽER CIVILNE ZAŠTITE REPUBLIKE HRVATSKE 


Stožer civilne zaštite Republike Hrvatske utvrdio je 26. siječnja 2022. pročišćeni tekst 
Odluke o uvođenju posebnih sigurnosnih mjera obveznog testiranja na virus SARS- 
CoV-2 i obveznog predočenja dokaza o testiranju, cijepljenju ili preboljenju Zarazne 
bolesti COVID-19 u djelatnosti zdravstva. 


Pročišćeni tekst Odluke o uvođenju posebnih sigurnosnih mjera obveznog testiranja 
na virus SARS-CoV-2 i obveznog predočenja dokaza o testiranju, cijepljenju ili 
preboljenju zarazne bolesti COVID-19 u djelatnosti zdravstva obuhvaća: 


Odluku o uvođenju posebne sigurnosne mjere obveznog testiranja svih 
zaposlenika zdravstvenih ustanova, trgovačkih društava koje obavljaju zdravstvenu 
djelatnost te privatnih zdravstvenih radnika na virus SARS-CoV-2 od 28. rujna 
2021. (,Narodne novine“, br. 105/21.), koja je stupila na snagu 4. listopada 2021. 


Odluku o izmjeni Odluke o uvođenju posebne sigurnosne mjere obveznog 
testiranja svih zaposlenika zdravstvenih ustanova, trgovačkih društava koje 
obavljaju zdravstvenu djelatnost te privatnih zdravstvenih radnika na virus SARS- 
CoV-2 od 5. listopada 2021. (,Narodne novine“, br. 108/21.), koja je stupila na 
snagu 7. listopada 2021. 


Odluku o izmjenama i dopunama Odluke o uvođenju posebne sigurnosne mjere 
obveznog testiranja svih zaposlenika zdravstvenih ustanova, trgovačkih društava 
koje obavljaju zdravstvenu djelatnost te privatnih zdravstvenih radnika na virus 
SARS-CoV-2 od 24. siječnja 2022. (,Narodne novine“, br. 10/22.), koja je stupila 
na snagu 25. siječnja 2022. 

dr. sc. Davor Božinović, V.r. 


ODLUKA 


o uvođenju posebnih sigurnosnih mjera obveznog testiranja na virus 
SARS-CoV-2 i obveznog predočenja dokaza o testiranju, cijepljenju ili 
preboljenju zarazne bolesti COVID-19 u djelatnosti zdravstva 


Ovom Odlukom se, radi zaštite pučanstva od zaraze i prijenosa te suzbijanja bolesti 
COVID-19 ranim otkrivanjem infekcije virusom SARS-CoV-2, uvodi obvezno testiranje 
svih zaposlenika na virus SARS-CoV-2 (u daljnjem tekstu: testiranje) u zdravstvenom 
sustavu, odnosno u zdravstvenim ustanovama, trgovačkim društvima koja obavljaju 
zdravstvenu djelatnost i kod privatnih zdravstvenih radnika, a koji dolaze na posao, 
najmanje dva puta u sedam dana. 


Zdravstvene ustanove, trgovačka društva koja obavljaju zdravstvenu djelatnost i 
privatni zdravstveni radnici iz stavka 1. ove točke nositelji su zdravstvene djelatnosti 
od interesa za Republiku Hrvatsku koja se obavlja kao javna služba te se u smislu 
zakona koji uređuje zaštitu pučanstva od zaraznih bolesti i ove Odluke smatraju 
javnopravnim tijelima (u daljnjem tekstu: poslodavci), a njihov zakonski zastupnik 
odgovornom osobom u javnopravnom tijelu. 


Iznimno od točke I. ove Odluke, testiranje nije obvezno za zaposlenike u zdravstvenim 
ustanovama, trgovačkim društvima koja obavljaju zdravstvenu djelatnost i kod 
privatnih zdravstvenih radnika te privatne zdravstvene radnike koji ispunjavaju uvjet 
cijepljenja ili preboljenja bolesti COVID-19, osim ako imaju znakove respiratorne 
infekcije, druge simptome ili znakove zarazne bolesti COVID-19 ili pozitivnu 
epidemiološku povijest bolesti. 


Za zaposlenike iz točke I. ove Odluke uvodi se posebna sigurnosna mjera obveznog 
predočenja EU digitalne COVID potvrde ili drugog odgovarajućeg dokaza o testiranju, 
cijepljenju ili preboljenju zarazne bolesti COVID-19 radi ulaska u prostore poslodavca, 
kojim dokazuju da su testirane na virus SARS-CoV-2, odnosno da su cijepljene ili su 
preboljele bolest COVID-19. 


Zaposlenici iz točke I. ove Odluke, obvezni su EU digitalnu COVID potvrdu ili 
odgovarajući drugi dokaz predočiti na uvid ovlaštenoj osobi poslodavca. 


IV. 


Obveza predočavanja EU digitalne COVID potvrde ili odgovarajućeg drugog dokaza 
odnosi se i na sve pružatelje usluga u zdravstvenim ustanovama, trgovačkim 
društvima koja obavljaju zdravstvenu djelatnost i kod privatnih zdravstvenih radnika 
kao i na ostale osobe koje je zdravstvena ustanova, trgovačko društvo koje obavljaju 
zdravstvenu djelatnost i privatni zdravstveni radnik angažirao za određene poslove ili 
u njihove prostore dolaze po drugoj osnovi. 


V. 


Zaposlenicima iz točke I. ove Odluke i osobama iz točke IV. ove Odluke koji odbiju 
testiranje, a odbiju predočiti i EU digitalnu COVID potvrdu ili odgovarajući drugi dokaz 
o testiranju, cijepljenju ili preboljenju zarazne bolesti COVID-19, nije dozvoljeno ući u 
prostore poslodavca. 


Ako ne osigura provedbu posebne sigurnosne mjere obveze predočenja dokaza o 
testiranju, cijepljenju ili preboljenju zarazne bolesti COVID-19 radi ulaska u prostore 
poslodavca, odgovorna osoba podliježe prekršajnoj odgovornosti sukladno zakonu 
kojim se uređuje zaštita pučanstva od zaraznih bolesti. 


U smislu ove Odluke, smatra se da odgovorna osoba nije osigurala provedbu posebne 
sigurnosne mjere iz stavka 2. ove točke ako je izrijekom odbila osigurati njezino 
provođenje ili je to učinila prešutno na način da je: 


— propustila odrediti jednu ili više osoba za neposrednu provedbu posebne 
sigurnosne _ mjere obveznog predočenja dokaza o testiranju, cijepljenju ili 
preboljenju zarazne bolesti COVID-19 prije ulaska u službene prostore, ili 


— propustila osigurati, to jest organizirati i naložiti da osoba određena za neposrednu 
provedbu posebne sigurnosne mjere obveznog predočenja dokaza o testiranju, 
cijepljenju ili preboljenju zarazne bolesti COVID-19 bez odgode prijavi njoj i 
nadležnom tijelu ulazak u službene prostore osobe koja je odbila predočiti dokaz, 
ali je suprotno zabrani ušla u službene prostore poslodavca. 


VI. 


Činjenicu da su testirane na virus SARS-CoV-2, odnosno da su cijepljene ili preboljele 
bolesti COVID-19 mogu dokazivati predočenjem odgovarajućeg drugog dokaza 
sljedeće kategorije osoba: 


— osobe koje su preboljele bolest COVID-19 i dijagnoza im je postavljena na temelju 
brzog antigenskog testa unazad 12 mjeseci 


— osobe koje su imale dijagnosticirane COVID bolesnike u obitelji i imale su s tim 
oboljelima kontakte, proglašavane su takozvanim vjerojatnim slučajem te im bolest nije 
dijagnosticirana laboratorijskim testom 


— osobe kojima je bolest COVID-19 dijagnosticirana PCR testom prije više od 6 
mjeseci, a manje od 12 mjeseci 


— osobe koje su preboljele bolest COVID-19, bolest im je dijagnosticirana PCR-om, 
BAT-om ili su bili vjerojatni slučaj, a cijepljene su jednom dozom cjepiva unutar 8 
mjeseci od preboljenja te nije prošlo više od 12 mjeseci od primitka prve doze. 


Osobe iz stavka 1. podstavka 1. ove Odluke preboljenje mogu dokazati potvrdom 
lječnika primarne zdravstvene zaštite koju isti izdaje na temelju nalaza brzog 
antigenskog testa. 


Osobe iz stavka 1. podstavka 2. ove Odluke preboljenje mogu dokazati potvrdom 
lječnika primarne zdravstvene zaštite o preboljenju unutar 12 mjeseci, a na temelju 
medicinske dokumentacije. 


Osobe iz stavka 1. podstavka 3. ove Odluke preboljenje mogu dokazati potvrdom o 
preboljenju izdanom od liječnika primarne zdravstvene zaštite ili nalazom PCR testa 
ne starijim od 12 mjeseci. 


Osobe iz stavka 1. podstavka 4. ove Odluke preboljenje i cijepljenje mogu dokazati 
potvrdom liječnika primarne zdravstvene zaštite o preboljenju ili nalazom pozitivnog 
PCR testa i potvrdom o cijepljenju jednom dozom cjepiva protiv bolesti COVID-19 pri 
čemu je datum cijepljenja unutar 8 mjeseci od preboljenja, a nije prošlo više od 12 
mjeseci od cijepljenja. 


VII. 


Zaposlenici iz točke I. ove Odluke i osobe iz točke IV. ove Odluke tijekom boravka na 

mjestu rada odnosno u prostoru u kojem se obavlja zdravstvena djelatnost obvezne 

su se pridržavati svih propisanih protuepidemijskih mjera, posebnih preporuka i uputa 

Hrvatskog zavoda za javno zdravstvo te sigurnosnih mjera uvedenih ovom Odlukom. 
VIII. 


Poslodavci iz točke I. ove Odluke obvezni su osigurati provedbu ove Odluke. 


ZAVRŠNE ODREDBE 


Završna odredba 


Odluke o uvođenju posebne sigurnosne mjere obveznog testiranja svih 
zaposlenika zdravstvenih ustanova, trgovačkih društava koje obavljaju 
zdravstvenu djelatnost te privatnih zdravstvenih radnika na virus SARS-CoV-2 
od 28. rujna 2021. (,Narodne novine“, br. 105/21.): 


IX. 
Ova Odluka objavit će se u ,Narodnim novinama“, a stupa na snagu 4. listopada 2021. 


Završna odredba 


Odluke o izmjeni Odluke o uvođenju posebne sigurnosne mjere obveznog 
testiranja svih zaposlenika zdravstvenih ustanova, trgovačkih društava koje 
obavljaju zdravstvenu djelatnost te privatnih zdravstvenih radnika na virus 
SARS-CoV-2 od 5. listopada 2021. (,Narodne novine“, br. 108/21.): 


lI. 
Ova Odluka objavit će se u ,Narodnim novinama“, a stupa na snagu 7. listopada 2021. 


Završne odredbe 


Odluke o izmjenama i dopunama Odluke o uvođenju posebne sigurnosne mjere 
obveznog testiranja svih zaposlenika zdravstvenih ustanova, trgovačkih 
društava koje obavljaju zdravstvenu djelatnost te privatnih zdravstvenih radnika 
na virus SARS-CoV-2 od 24. siječnja 2022. (,Narodne novine“, br. 10/22.): 


VI. 


Ova Odluka zajedno s obrazloženjem objavit će se na mrežnoj stranici Ravnateljstva 
civilne zaštite na kojoj se objavljuju odluke Stožera civilne zaštite Republike Hrvatske 
za sprječavanje širenja zaraze  koronavirusom, na adresi: https://civilna- 
zastita.gov.hr/odluke-stozera-civilne-zastite-rh-za-sprecavanje-sirenja-zaraze- 
koronavirusom/2304. 

VII. 


Ova Odluka objavit će se u ,Narodnim novinama“, a stupa na snagu 25. siječnja 2022. 


